open-index/open-wikipedia-markdown huggingface dataset:
Henrik H. Svensen

**Henrik Hovland** **Svensen** (født 1970) er en norsk geolog og sakprosaforfatter. Han er forsker ved Institutt for geofag ved Universitetet i Oslo (UiO). Han har særlig forsket og formidlet om vulkanisme og fortidens geologiske naturkatastrofer.

### Forskning
Svensen tok doktorgraden i geologi ved Universitetet i Oslo i 2000. Han fikk sin cand. scient.-grad i 1996 innenfor feltet metamorf petrologi. Etter å ha jobbet med geologien i Oslofeltet og på Vestlandet i flere år, startet han i 2002 å forske på bergarter og landskap i Sør-Afrika. I løpet av de neste årene ble feltområdene utvidet til Øst-Sibir, California og kontinentalsokkelen utenfor Norge. 

I en fagartikkel publisert i tidsskriftet *[[Nature]]* i 2004, lanserte Svensen og kollegaer hypotesen om at enkelte av fortidens raske klimaendringer ble utløst av store utslipp av drivhusgasser fra såkalte Store vulkanprovinser.

Svensen var i perioden 2003–2013 tilknyttet senteret Geologiske prosessers fysikk. I 2013 ble han medarbeider ved Senter for jordens utvikling og dynamikk, underlagt Institutt for geofag, UiO. 

### Formidling
Han har skrevet flere populærvitenskapelige bøker, deriblant *Enden er nær: Om naturkatastrofer og samfunn* og *Bergtatt: Fjellenes historie og fascinasjonen for det opphøyde*. Begge tar utgangspunkt i det geologiske og i naturen, men trekker inn kulturhistorie og overordnede og tverrfaglige temaer som går ut over geologien.  

Hans tredje populærvitenskapelige bok, *Stein på Stein: På sporet av den største masseutryddelsen i jordens historie* (2018), er en personlige reise gjennom forskningen på masseutryddelser og klimakriser, samt en beretning om hvordan der er å være en ung forsker som forsøker å etablere seg i akademia.
 
I 2020 ga han ut boken *Under asfalten: Oslos naturhistorie gjennom to milliarder år* på Kagge forlag. Samme år (2020) bidro han til en lærebok i geografi for videregående skole, *Kompass*, skrevet som en del av Fagfornyelsen og utgitt på Gyldendal forlag.  

I 2022 ga han ut boken *Et land av stein: Bergartene som har formet Norge* på Kagge forlag.
### Priser
I 2015 ble han tildelt formidlingsprisen til Norsk geologisk forening, Toffenprisen. I 2017 ble han tildelt Norges forskningsråds formidlingspris. 
## Bibliografi
* 2006: *Enden er nær: Om naturkatastrofer og samfunn* 
* 2011: *Bergtatt: Fjellenes historie og fascinasjonen for det opphøyde*
* 2014: Svensen, Henrik (red.): *Isfritt. Populærvitenskap som angår deg*. Spartacus. . 161 s.
* 2015: Kristiansen, J.R., Byhring, H.S., Evans, A.K.D., Moen, M., Samset, B.H., Svensen, H.H. (red.): *Stjerneklart. Siste nytt fra verdensrommet*. Spartacus. .
* 2018: *Stein på stein - På sporet av den største masseutryddelsen i jordens historie* ISBN 9788203297298
*2020: *Under asfalten: Oslos naturhistorie gjennom to milliarder år*
*2020: *Kompass*, Gyldendal forlag – ISBN/EAN: 9788205524521

## Referanser


## Eksterne lenker
Bilal Hassani

**Bilal Hassani** (født 1999) er en fransk sanger, låtskriver, publikumspåvirker og videomaker. Han er kjent for sine musikkvideoer på YouTube, og han deltok i den tv-sendte talentkonkurransen *The Voice Kids* i 2015. I 2019 representerte han Frankrike i Eurovision Song Contest i Tel Aviv med sangen «Roi».

## Bakgrunn
Bilal Hassani ble født Paris og har marokkansk opprinnelse. Foreldrene skilte seg da han var to, og han har en eldre bror, Taha Hassani (født 1995).

Som femåring begynte han å opptre og synge for familien, og tok deretter sangtimer. I 2015 ble han overtalt av komikervennen Nemo Schiffman til å delta i den franske talentkonkurransen *The Voice Kids* på tv-kanalen TF1. Der opptrådte han med Eurovision-vinneren «Rise Like a Phoenix» med idolet sitt, den østerrikske dragqueen-artisten Conchita Wurst. Han ble antatt av dommerne og fikk sangeren Patrick Fiori som mentor. Hassani ble imidlertid slått ut i andre runde.

I desember 2018 ble sangeren offentliggjort som en av 18 deltakere i sangkonkurransen *Destination Eurovision* på France 2, det franske uttaket til Eurovision Song Contest. Han deltok med sangen «Roi» (*konge*) som ble sluppet 4. januar 2019. Hassani vant sin semifinale 12. januar 2019 og senere finalen lørdag 26. januar 2019. Han fikk dermed representere Frankrike i Eurovision Song Contest i israelske Tel Aviv 14.–18. mai 2019. Som en av de fem største økonomiske bidragsyterne, var Frankrike direktekvalifisert til finalen 18. mai, og Hassani hadde startnummer 21. I finalen ble han nummer 16 av 26 deltakere.

## Privatliv
I 2017 ble han uteksaminert fra videregående, og 23. juni samme år kom han offentlig ut som homofil via sosiale medier. Han er kjent for sin androgyne stil og for sine flamboyante opptredener og kostymer. I 2018 utpekte homo-magasinet *Têtu* ham til en av «30 LHBT-personer som utvikler Frankrike» og kalte ham et «ikon for fransk LHBT-ungdom».

Hassani har siden mottatt rasistiske og homofobiske angrep via sosiale medier, og han har mottatt flere dødstrusler via nettet. Foreningene Urgence Homophobie og Stop Homophobie har imidlertid gått sammen om å oppsøke og rettslig forfølge personene som har uttrykt hat mot Bilal Hassani på sosiale medier. 

## Diskografi

### Album

* 2019: *Kingdom*

### Singler

* 2016: «Wanna Be»
* 2017: «Follow Me»
* 2017: «House Down»
* 2018: «Shadows»
* 2018: «Heaven With You»
* 2019: «Roi»
*2019: «Jaloux»

## Referanser


## Eksterne lenker
* 
* 
* 
*
Volker Ullrich

**Volker Ullrich** (født 20. desember 1943 i Celle, Niedersachsen, Tyskland) er en tysk historiker, publisist og journalist.

I 1992 ble Ullrich tildelt Alfred-Kerr-Prisen, og i 2008 ble han æresdoktor ved filosofisk fakultet i Friedrich-Schiller-Universität Jena.

## Referanser
Kharkiv internasjonale lufthavn

**Kharkiv internasjonale lufthavn ** (IATA: **HRK**, ICAO: **UKHH**) er en internasjonal lufthavn i Kharkiv oblast i Ukraina.  Lufthavnen betjener blant annet byen Kharkiv, den nest største i landet.

Den gamle terminalen i Kharkiv ble bygget på 1950-tallet i nyklassisk stil og er renovert for å bli en VIP-terminal. Et nytt terminalbygg sto ferdig til EM i fotball 2012.

Lufthavnen har betydelig utenlandstrafikk til Mellom-Europa, men ikke til Russland.

## Referanser


## Eksterne lenker
*
Daring-klassen

**Daring-klassen** (også benevnt Type 45 og **D-klassen**) er en jagerklasse i Royal Navy. Klassen skal erstatte den aldrende Sheffield-klasse. Det første skip i klassen, HMS «Daring» (D 32), ble sjøsatt 1. februar 2006 og inngikk i flåtens tall den 23. juli 2009. Skipene blir bygget av BAE Systems. De første tre skip ble samlet av *BAE Systems Surface Fleet Solutions* fra prefabrikkerte blokker bygget av BAE Systems selv og VT Group.

Storbritannia søkte opprinnelig å anskaffe luftforsvarsskip som en del av NRF-90-prosjektet, og var senere en del av Horizon-prosjektet sammen med Frankrike og Italia. De valgte dog å trekke seg fra dette prosjekt da det ikke passet inn i de britiske planene. Daring-klassen benytter dog mange av de utviklinger som er gjort i forbindelse med Horizon-klassen, blant annet missilsystemet Sea Viper, som er en del av PAAMS (Principal Anti-Air Missile System). I 2009 ble leveringen av skipenes Aster-missil forsinket på grunn av vanskeligheter under funksjonstester. En senere undersøkelse viste en feilramt sending og leveringen av Aster 30 kom senere tilbake på sporet.

I et «intenst angrep» kan en jager av Daring-klassen spore, engasjere og nedskyte flere mål enn fem Birmingham-jagere til sammen. Type 45 er de største eskorteskip som noen gang er bygget til Royal Navy, rent tonnasjemessig. Etter sjøsettingen av HMS «Daring» den 1. februar 2006 uttalte den tidligere First Sea Lord admiral Alan West at det ville bli Royal Navy mest kapable jager noen gang, såvel som verdens beste luftforsvarsskip.

## Referanser


## Eksterne lenker
*
* BAE Systems Type 45 page
* Official Royal Navy Type 45 page 
* Royal Navy Matters Type 45 page
Liste over William-Adolphe Bouguereaus malerier

Dette er en **liste over [[William-Adolphe Bouguereau|William-Adolphe Bouguereaus]] malerier**. Bouguereau var en fransk akademisk professor og maler.

Hans malerier er preget av mange detaljer og nøyaktig teknikk, som resulterer i malerier med høy kvalitet og mye realisme. Han jobbet hovedsakelig innen mytologiske, allegoriske, historiske og religiøse emner; ofte bilder av nakne mennesker og bondejenter.

Han jobbet sammen med faren innen vin- og olivenoljeindustrien i Bordeaux. Hans første tegninger som kunstner var etiketter på matvarer de solgte. I 1846 begynte han på School of Fine Arts og var elev av François-Édouard Picot. På skolen ble Bouguereau  perfeksjonert i akademisk kunst. Sener flyttet han til Villa Medici i Roma, Italia. Der han samtidig tok formelle undervisningstimer, fikk han også studert renessansekunsterne og deres fremste verker. Spesielt gjorde freskomaleren Rafael et sterkt inntrykk på ham. Under sitt opphold i Italia reiste han til forskjellige italienske byer og steder, hvor han ble kjent med den italienske underklassen.

I 1854 reiste han tilbake til Paris, og rundt denne tiden var han meget vellykket som kunstner å hadde en respektabel inntekt ved å selge malerier. I tillegg til kommisjoner, avbildet han komplekse og mytologiske motiver som han konkurrerte med i kunstkonkurranser. På et senere tidspunkt endret han motiver til enklere modeller, for eksempel med motiver av enkle bønder. Disse maleriene ble han veldig berømt og rik for. I tillegg til Frankrike var han i sin levetid også kjent i USA og England. Dette førte blant annet til et stort antall amerikanske kunstnere flyttet til Paris for å studere under Bouguerau.

I 1856 giftet han seg og fikk tre sønner og to døtre. Men bare en av døtrene overlevde, og selv hans kone døde, i en barneseng. I 1879 forlovet han seg med en av hans amerikanske kunstnerstudenter, Elizabeth Jane Gardner. Imidlertid giftet de seg først 17 år senere, ettersom Williams mor og datter stritter imot ekteskapet. Etter Williams mors død ble William og Elizabeth gift, og de var gift livet ut. Han døde i en alder av 79 på grunn av hjerteproblemer.

Ved begynnelsen av det 20. århundre hadde Bouguereau og hans kunst mistet sin tiltrekning og interesse fra publikum, da den generelle interessen på malerikunsten hadde endret seg. Men på 1980-tallet gjenoppstod interessen for figurativ kunst, noe som førte til en gjenoppdagelse av Bouguereau og hans verk. I sitt liv gjennomførte han 822 fullførte malerier. Imidlertid har mange malerier siden fått en ukjent skjebne.

## Referanser


## Eksterne lenker
* 
*
Utsatt ledende del

**Utsatte ledende deler**, også bare kalt utsatte deler, er alle deler av en elektrisk installasjon som vanligvis ikke er spenningssatt, men som kan bli spenningsførende ved en elektrisk feil. Eksempelvis vil en skade på isolasjonen rundt en elektrisk leder kunne føre til kontakt mellom leder og en utsatt del, som metallkassen til et elektrisk produkt. Utsatte deler blir derfor koblet til jord og utjevningsledere for å unngå at det kan oppstå farlige berøringsspenninger.

## Referanser
Lucy Ayoub

**Lucy Ayoub** (, ; født 21. juni 1992) er en israelsk tv-programleder, skribent og radiovert. Hun var en av programlederne i Eurovision Song Contest 2019 sammen med Assi Azar, Erez Tal og Bar Refaeli.

## Bakgrunn
Ayoub ble født i Haifa i Israel. Faren er arabisk-kristen, mens moren er en askenasisk jøde som senere konverterte til kristendommen. 

Hun tjenestegjorde to år i Israels forsvar som flysimulator-instruktør i Israels luftforsvar. Siden 2016 har hun studert filosofi, økonomi og politikk ved Universitetet i Tel Aviv.

## Karriere
I 2016 ble hun kjent i Israel da hun leste flere av sine dikt i en israelsk slampoesi-konkurranse. Samme år begynte hun å jobbe for Israel Broadcasting Authority (IBA) og skrev manus og laget videoer. I 2017 ble Ayoub vert for et ukentlig kulturprogram på israelsk radio og hun ble samtidig programleder for kulturprogrammet * Culture Club* på tv-kanalen Kanal 11.

Ayoub var poengoppleser for Israel i Eurovision Song Contest 2018, noe som fikk medieoppmerksomhet etter at Israels kulturminister Miri Regev kritiserte henne for å snakke arabisk under sendingen og uten å nevne Jerusalem.

Ayoub skal være programleder i artistenes oppholdsrom, green room under Eurovision Song Contest 2019 sammen med Assi Azar, mens Erez Tal og Bar Refaeli blir hovedprogramledere.

## Se også
* Eurovision Song Contest 2019
* Liste over programledere for Eurovision Song Contest

## Referanser


## Eksterne lenker
* 
* 
*
Fylkesvei 71

I Norge finnes **fylkesvei 71** i de følgende fylkene:

*Fylkesvei 71 (Aust-Agder)
*Fylkesvei 71 (Buskerud)
*Fylkesvei 71 (Finnmark)
*Fylkesvei 71 (Hedmark)
*Fylkesvei 71 (Hordaland)
*Fylkesvei 71 (Møre og Romsdal)
*Fylkesvei 71 (Vest-Agder)
Charles Clore-parken

**Charles Clore-parken** (, *Gan Charles Clore*) er en offentlig plenlagt strandpark sørvest i Tel Aviv i Israel. Parken er 0,120 kvadratkilometer stor, ligger langs Middelhavet og er oppkalt etter den britiske forretningsmannen og filantropologen Charles Clore. Parken ble åpnet i 1974 og gjennomgikk en to år lang opprustning i 2007. Terrenget rundt parken er flatt, og den er omgitt av tettbebyggelse mot øst og av Middelhavet mot vest. Nærmeste større bosetning er Jaffa, rundt 1,8 kilometer sørvest for parken.

## Begivenheter
I juni hvert år avsluttes Tel Aviv Pride med en stor fest i parken.

I mai 2019 var Tel Aviv vertsby for Eurovision Song Contest 2019, og Charles Clore-parken huset den såkalte *Euro Village* med restauranter, konserter og suvenirboder. Rundt  delegater, journalister og turister besøkte parken i løpet av de ni dagene *Euro Village* pågikk.

## Referanser


## Eksterne lenker
*
Andrew E. Lee

**Andrew Ericson Lee** (1847–1934) var en norsk-amerikansk forretningsmann og politiker, mest kjent som Sør-Dakotas guvernør 1897–1901.

## Familie og yrke
Han ble født på gården Li i Haus prestegjeld som sønn av gårdbruker Eirik (Erich) Andersen Vaksdal og hustru Ågota Johannesdatter Dale, som begge kom fra Vaksdal. Han ble døpt Anders Lie. Han var i fireårsalderen da familien utvandret til Amerika. De slo seg ned på en gård i et område med mange andre norsk-amerikanere i Dane County i Wisconsin.

Lee kom tidlig i handelslære i Wisconsin og Iowa, og fikk tatt noen kurs ved videregående skoler. Han dro lengre vest, til Dakotaterritoriet, og slo seg ned i Vermillion i det nåværende Sør-Dakota i 1867. I 1869 gikk han i kompaniskap med Charles E. Prentis om en forretningsvirksomhet innen landbruket. De drev blant annet med storfeavl. Lee giftet seg i 1871 med Annie Chappell, som døde i 1918, og deretter i 1920 med Myrtle Sophia Shepard, som overlevde ham. I sitt første ekteskap fikk han en datter som vokste opp, Jessamine (gift Fox).

Lees søster, Isabel, var gift med norsk-amerikaneren Hans Gunderson, som satt i Representantenes hus i Dakotaterritoriet. Deres sønn var Sør-Dakotas senere guvernør Carl Gunderson.

## Politisk arbeid
Lee var medlem av bystyret og senere borgermester i Vermillion. Han ble først og fremst valgt for sin iherdige kamp mot de urimelige kontraktsvilkårene som byens vannverk forlangte av borgerne. Det til tross for at han selv hadde interesser i vannverket.

Lee lot seg overtale til å stille som guvernørkandidat i Sør-Dakota for Populistpartiet i 1896. Han vant over en annen norsk-amerikaner, republikaneren Amund O. Ringsrud, med bare 319 stemmers margin. Det året vant også den demokratiske og populistiske presidentkandidaten William Jennings Bryan stort i Sør-Dakota og de andre præriestatene på løftet om fri sølvutmynting. Populistpartiet gikk gradvis opp i Det demokratiske partiet.

Lee ville effektivisere forvaltningen og utøve sterkere offentlig kontroll over jernbanen, som hadde avgjørende betydning for leveranser til landbruket i delstaten. Disse initiativene mislyktes, men Lee ble gjenvalgt i 1898 som kandidat for Samlingspartiet, en kortvarig allianse av demokrater, populister og republikanere som støttet fri sølvutmynting. Han var en pådriver bak at Sør-Dakota ble den første delstaten som åpnet for borgerinitiativ. Han søkte ikke gjenvalg i 1900.

Populistpartiet vant begge plassene i Representantenes hus fra Sør-Dakota i 1896, men tapte dem til republikanerne i 1898. I 1900 ble Lee nominert som kandidat til Representantenes hus og talte på populistenes delstatsmøte, men tapte i det som ble et valgskred for republikanerne. Hermed mistet populistene sin politiske innflytelse i Sør-Dakota.

Lee stilte som demokratenes guvernørkandidat i 1908, men måtte se seg slått av republikaneren Robert S. Vessey.

## Referanser
Assi Azar

**Assi Azar** (hebraisk: אסי עזר, født 10. juni 1979 i Holon i Israel) er en israelsk tv-personlighet, programleder og manusforfatter. Han har ledet en rekke show og talentprogrammer på israelsk fjernsyn, og han blir en av fire programledere i Eurovision Song Contest i Tel Aviv i mai 2019. *Out Magazine* kåret i 2009 Azar til en av de hundre mest innflytelsesrike homofile personene i verden.

## Bakgrunn
Azar ble født i Holon i Israel og er av bukharisk-jødisk og jemenittisk-jødisk herkomst.

Han dukket første gang opp som programleder for internett-programmet *KIK*, og i 2004–2005 var han vert for ungdomsprogrammet *Exit*. Senere deltok han i en rekke  tv-programmer på israelsk fjernsyn, inkludert *Big Brother* som han ledet sammen med Erez Tal fra 2008 til 2015. Siden 2013 har han også vært programleder for den israelske uttakingen til Eurovision Song Contest, *HaKokhav HaBa*.

25. januar 2019 kunngjorde Israels offentlige kringkastingsselskap at Azar skulle være programleder for Eurovision Song Contest 2019 i Tel Aviv sammen med Lucy Ayoub, Erez Tal og Bar Refaeli. Tal og Refaeli blir hovedverter, mens Azar og Ayoub skal være verter i artistenes oppholdsrom, green room.

## Privatliv
I 2005 kom Azar ut som homofil. Kort tid etter begynte han å lage dokumentarfilmen *Mom and Dad: I Have Something to Tell You*. 11. april 2016 giftet han seg med sin spanske kjæreste Albert Escolà i Barcelona.

Azar er en LHBT-aktivist, og i 2009 ble han kåret til blant de hundre mest innflytelsesrike homofile personene i verden av *Out Magazine*.

## Referanser


## Se også
* Eurovision Song Contest 2019
* Liste over programledere for Eurovision Song Contest

## Eksterne lenker
* 
* 
*
Hägglund & Söner

**Hägglund & Söner**, senere kalt **Hägglunds AB**, var et svensk verksted-konsern som ble opprettet i Gullänget i Örnsköldsvik.

## Historie
Hägglund & Söner ble grunnlagt i 1899 som et snekkerverksted av Johan Hägglund (1866–1956). Firmaet vokste og på 1920-tallet ble man Norrlands største møbelprodusent og senere til et av Norrlands største verksteds-foretak med tillverkning av bland annet buss-komponenter (fra 1921-1922) og busser (fra 1924), løfteverktøy, lastemaskiner, sporvogner (fra 1932) og fly. Johan Hägglunds sønn Pelle Hägglund tok i 1931 over virksomheten. Hägglund & Söner ble i 1971 kjøpt opp av ASEA og fikk så navnet AB Nordbetong. Da ASEA fusjonerte med Brown Boveri til ABB i 1988 ble Hägglunds en del av det såkalte «rest-ASEA», en portefølje av selskaper kalt for *Incentive*, som ble delt opp i fire deler for å bli solgt:

***Traction** - fusjonerte med ABB Traction og ble flyttet til Kalmar.
***Vehicle** - kjent som Hägglunds Vehicle AB f.o.m 1988. Kjøpt opp av Alvis plc i 1997, som ga avdelingen navnet Alvis Hägglunds AB. Konsernet ble siden ble kjøpt opp av BAE Systems, og denne delen heter nå BAE Systems Hägglunds.
***Cranes** - kjøpt opp av MacGregor som nå er et datterselskap av Cargotec.
***Drives** - kjøpt opp av Atle AB, og ble eid i flere år av Ratos, men nå eid av Bosch og har fått navnet Bosch Rexroth AB.
***Hägglunds Component** lagde blant annet gruvemaskiner. Produksjonen av disse gruvemaskinene ble overtatt av enkelte ansatte. De gikk konkurs etter noen år, og Gia Industri AB overtok produksjonen.

De tre gjenværende Hägglunds-bedriftene er store lokalt i Örnsköldsvik og Mellansel, og er noen av de viktigste arbeidsplassene i regionen. BAE Systems Hägglunds, som er den største, produserer kampkjøretøy, men også andre former for dekkjøretøy . MacGregor Cranes har i stor grad flyttet all produksjon til Asia, men har fortsatt rundt hundre ansatte i Örnsköldsvik. I Mellansel produserer Bosch Rexroth AB hydrauliske motorer.

I flere år var Denison Hydraulics eid av Hägglunds, og selskapet ble deretter kalt Hägglunds Denison Drives AB.

## Kjøretøy
*Infanterikanonvagn 91
*CV90:
**CV9040
**CV9030N
*Splitterskyddad enhetsplattform
*Bv 206
*Bv 308
*Bv 309
*Hägglunds Pbv 302
*Bv 410
*Hägglunds Pvrbv 551

## Sporvogner
Trikker i bruk i Norge:
* SM-53
* SM-91  (M25 i Sverige)

## Referanser
Gull-Maj Norin

**Gull-Maj Norin**  (født 20. april 1913, død 27. november 1997) var en svenskfødt skuespiller som blant annet ble kjent for hovedrollen i filmen *Mordets melodi* (1944), som har status som Danmarks første skrekkfilm.

Hun var datter av skuespilleren Ann-Sofi Norin (1893–1942) og kom med henne til Danmark som 10-årig. På 1930- og 1940-tallet ble Norin flittig brukt som skuespiller i dansk og svensk teater og film.

Hun var gift i annet ekteskap med film- og TV-regissør Søren Melson (1916–1984).

## Filmografi
* *Odds 777* (1932)
* *Fredløs* (1935)
* *Det begyndte ombord* (1937)
* *De tre, måske fire* (1939)
* *Nordhavets mænd* (1939)
* *Wienerbarnet]* (1941)
* *Alle mand på dæk* (1942)
* *En herre i kjole og hvidt* (1942)
* *Tante Cramers testamente* (1942)
* *Et skud før midnat* (1942)
* *Ballade i Nyhavn* (1942)
* *Drama på slottet* (1943)
* *Mordets melodi* (1944)
* *I går og i morgen* (1945)
* *Så mødes vi hos Tove* (1946)
* *Mani* (1947)

## Referanser


## Eksterne lenker
*
Mohammad Hanif Atmar

**Mohammad Hanif Atmar** (Pashto:**  محمد حنیف اتمر**, født 1968) var innenriksminister i Afghanistan. Han mistet stillingen sin som innenriksminister i 2010, fordi Hamid Karzai mente at det var hans feil som førte til at Taliban angrep Jirga i juni 2010. Atmar var en av 15-17 kandidater for presidentvalget som fant sted i juli 2019.

## Referanser
«Braute»

**«Braute» **er en fembøring av åfjordsbåt-type, bygget i 1994 på Museet Kystens Arv i Stadsbygd. Båten ble oppborda av Einar Borgfjord mens sluttføring av skrog, rigg, årer og tilfar ble gjort av frivillige på dugnad. Båten ble bygget for å fremme friluftsliv på kysten og for å videreføre kunnskap om det å ferdes i store båter uten bruk av motor. Båten blir drevet av Båtlaget Braute. Initiativtagere til byggingen var Vegard Rye Carlsen og Peder Furuberg.

## Drift og økonomi
Båten er eid og drevet av foreningen Båtlaget Braute. Siden 1994 har «Braute» hver sommer (med unntak av Covid-19-året 2020) vært på en seilas med fem til åtte ukers varighet. Seilasene er for det meste i Norge, men også Sverige, Finland og Danmark har vært besøkt. «Braute» har ikke motor ombord og seilasene blir gjennomført kun med framdrift fra seil og årer. Det meste av vedlikeholdet blir gjort samtidig med utsett og oppsett på én dugnad om våren og én om høsten, men større reparasjoner blir gjort av profesjonelle. Årsmøte i foreningen blir holdt under høstdugnaden.  

Byggingen av «Braute» ble finansiert ved innskudd fra medlemmer. Driften blir finansiert av medlemmene i Båtlaget Braute med støtte fra Studieforbundet kultur og tradisjon for foreningens formidling av tradisjonskunnskap.

## Seilaser
Seilaser fra 1995 til 2023. 

## Referanser


## Eksterne lenker
* Båtlaget Braute 
* Museet Kystens Arv
* Studieforbundet kultur og tradisjon
* Forbundet Kysten
Oluf Ulseth

**Oluf Ulseth** (født 1966) er en norsk næringslivsleder og politiker (Høyre). Han var fra januar 2019 statssekretær for statsminister Erna Solberg ved Statsministerens kontor.

Ulseth er utdannet siviløkonom fra NHH fra 1991. Fra 1992 til 1995 var han rådgiver for Høyres stortingsgruppe. Deretter hadde han ledende stillinger i Storebrand og If Skadeforsikring. Fra 2001 til 2004 var han statssekretær for statsråd Ansgar Gabrielsen i Nærings- og handelsdepartementet, deretter fra sommeren 2004 til høsten 2005 statssekretær for statsråd Thorhild Widvey i Olje- og energidepartementet. Han var europadirektør i Statkraft fra 2006 til 2010 og administrerende direktør i Energi Norge fra 2011 til 2018.  

Han sittet i styret i SINTEF Energi, Eurelectric, Agder Energi og Aker Exploration.

Ulseth har særlig vært en forkjemper for legging av kraftledninger til utlandet.

## Referanser


## Eksterne lenker
*
Kyiv internasjonale lufthavn, Zjuljany

:*For en større internasjonal lutfthavn med passasjertrafikk ved byen [[Kyiv]], se [[Boryspil internasjonale lufthavn]]*

**Kyiv internasjonale lufthavn, Zjuljany**  (IATA: **IEV**, ICAO: **UKKK**) er en internasjonal lufthavn i strøket Zjuljany i Ukrainas hovedstad Kyiv.  Lufthavnen dekker hovedstadsområdet sammen med Boryspil internasjonale lufthavn og fraktflyplassen Hostomel lufthavn.

Lufthavnen i Zjuljany er den første flyplassen i Kyiv. Den åpnet 25. mai 1924 og hadde de første sivile flyavgangene i 1959.

## Flyselskaper og destinasjoner
* Air Alanna (Charter i sesong: Tirana, Tivat)
* Alitalia (Roma–Fiumicino)
* Anda Air (Charter i sesong: Antalya, Bodrum, Burgas, Dalaman, Varna)
* Belavia (Minsk)
* Bravo Airways (Amman–Queen Alia, Beirut, Tehran–Imam Khomeini, Charter: Hurghada, Sharm El Sheikh, Charter i sesong: Alicante, Antalya, Djerba, Enfidha, Larnaca, Monastir, Tirana, Tivat)
* Buta Airways (Baku)
* Ernest Airlines (Bergamo, Bologna, Genova, Milano-Malpensa, Napoli, Roma-Fiumicino)
* FlyErbil (Erbil)
* Jordan Aviation (Amman-Queen Alia)
* LOT Polish Airlines (Bydgoszcz, Warszawa–Chopin)
* Motor Sich Airlines (Lviv, Odessa, Zaporizhia)
* Pegasus Airlines (Ankara, Izmir)
* SkyUp (Barcelona, Batumi, Larnaca, Napoli, Odessa, Tbilisi, i sesong: Alicante, Catania, Faro, Palma de Mallorca, Poprad, Rimini, Tenerife–South, charter: Sharm El Sheikh, charter i sesong: Antalya, Hurghada, Tivat)
* Vueling (Barcelona, i sesong: Roma–Fiumicino)
* Wizz Air (Berlin-Schönefeld, Billund, Bratislava, Bremen, Budapest, Köln/Bonn, København, Dortmund, Frankfurt, Gdańsk, Hamburg, Hannover, Katowice, Kraków, Larnaca, Lisboa, London–Luton, Memmingen, Nuremberg, Poznań, Riga, Tallinn, Wien, Vilnius, Warszawa–Chopin, Wrocław, i sesong: Lublin)
* Yanair (Batumi, Tbilisi, i sesong: Tel Aviv-Ben Gurion, charter i sesong: Rimini, Sharm El Sheikh)

## Referanser


## Eksterne lenker
*
Cadel Evans Great Ocean Road Race 2019

**Cadel Evans Great Ocean Road Race 2019** var den femte utgaven av endagsrittet Cadel Evans Great Ocean Road Race og ble avholdt 27. januar 2019 med start og målgang i Geelong. Rittet ble vunnet av Elia Viviani.

## Lag

## Resultat

## Referanser


## Eksterne lenker
* 
*
Silent Treatment

***Silent Treatment*** er det andre musikkalbumet til Highasakite og ble utgitt i  av Propeller Recordings. 

Albumet medførte at gruppen vant klassen *Popgruppe* under Spellemannprisen 2014. For albumet fikk også vokalist Ingrid Helene Håvik spellemann for klassen *Komponist*, samt ble nominert i klassen *Tekstforfatter*. Albumet oppnådde rekord da det i november 2015 hadde ligger 92 uker sammenhengende på VG-lista, hvilket aldri tidligere var blitt oppnådd siden listen ble opprettet i 1967.

## Sporliste
# «Lover, Where Do You Live?» (5:04)
# «Since Last Wednesday» (3:57)
# «Leaving No Traces» (4:21)
# «Hiroshima» (6:03)
# «My Only Crime» (2:55)
# «I, the Hand Grenade» (6:18)
# «Darth Vader» (3:30)
# «Iran» (4:07)
# «The Man on the Ferry» (4:07)
# «Science & Blood Tests» (14:14)

Alle sporene er skrevet av Ingrid Helene Håvik.

## Referanser
Julie Nistad Samsonsen

**Julie Bianca Nistad Samsonsen** (født 5. april 2000) er en norsk skøyteløper som representerer Norge og Fana Idrettslag.

I skøytesesongen 2018/2019 deltar hun i nasjonale og internasjonale konkurranser i hurtigløp på skøyter. Hun ble tatt ut til verdenscupstevne nummer 5 for sesongen 2018/19 i Vikingskipet på Hamar, etter at hun som den 13. norske kvinnen i historien gikk distansen 500 meter på under 40 sekunder. Dette skjedde i Norgescup-stevnet i Sørmarka Arena i Stavanger den 6. januar 2019. I dette løpet satte hun også ny personlig rekord på 39,84 sekunder, og oppnådde dermed en ellevteplass på *alltime*-listen (per januar 2019) over Norges raskeste kvinner på distansen.

## Personlige rekorder
Oppdatert 14. november 2025.

## Meritter
### Internasjonale mesterskap
Olympiske leker (Vinter) deltatt i ett OL ved en konkurranse.
:* Beijing 2022 på 500 m.
::* Beste resultat: 24.-plass på 500 m i Beijing 2022.

Sprint-VM på skøyter deltatt en gang.
:* Hamar 2022.
::* Beste resultat: 14.-plass sammenlagt i Hamar 2022.

Enkeltdistanse-VM på skøyter deltatt i to VM ved to konkurranser.
:* Heerenveen 2021 på 500 m og Hamar 2022 på lagsprint.
::* Beste resultat: individuelt 15.-plass 500 m i Heerenveen 2021 og bronsemedalje, 3.-plass på lagsprint i Hamar 2022.

EM på skøyter deltatt i fire EM ved syv konkurranser. 
:* Heerenveen 2020 på 500 m,  m, Heerenveen 2021 i sammenlagt sprint, Heerenveen 2022 på 500 m,  m og lagsprint og Hamar 2023 i sammenlagt sprint.
::* Beste resultat: individuelt 9.-plass i sammenlagt sprint i Hamar 2023, 10.-plass på 500 meter i Heerenveen 2020 og en bronsemedalje, 3.-plass på lagsprint i Heerenveen 2022.

Junior-VM på skøyter deltatt i tre VM ved ni konkurranser.
:* Helsingfors 2017 på 500 m,  m og lagsprint, og i Salt Lake City 2018 på 500 m,  m og lagsprint, og i Baselga di Pinè‎ 2019 på 500 m,  m og lagsprint.
::* Beste resultat: individuelt 10.-plass 500 m og en bronsemedalje, 3.-plass på lagsprint begge i Baselga di Pinè‎ 2019.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2025/26.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser




## Eksterne lenker
* 
*  Julie Nistad Samsonsen hos SpeedSkatingResults.com
*  Julie Nistad Samsonsen på Jakub Majerski's Speedskating database (Adelskalender distanser og sammenlagt)
*  Julie Nistad Samsonsen på www.isu.html.infostradasports.com
* 
* 
;Bilder
*  Bilder av Julie Nistad Samsonsen på SpeedSkatingPhotos.info/DesgPhoto.com
*  Bilder av Julie Nistad Samsonsen på www.GettyImages.com.au
Prosopocoilus debatissei

***Prosopocoilus debatissei*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannene ca. 35 millimeter), blank, svart hjortebille. Hannens kjever er litt lengre enn hodet, ganske rette, knivoformede med fine tenner på innersiden. Hodet er slett uten tydelige kjøler eller knøler, i midten bredt U-formet innbuktet. Antennene har en tre-leddet vifte. Pronotum er firkantet, betydelig bredere enn langt, ikke innsnevret ved roten. Undersiden og beina er samme farge som oversiden.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er utbredt i Vest-Malaysia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Prosopocoilus]]* (i snever forstand)
********* ***Prosopocoilus debatissei*** Bomans, 1992

## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Prosopocoilus (Cyclotropus) erici

***Prosopocoilus erici*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten, slank, rødbrun hjortebille. Kroppen er tett kledt med nedliggende, lyse, hårlignende skjell og derfor ganske matt. Hannens kjever er forholdsvis korte (noe kortere enn hodet), bredt knivformede med sgatkkaing på innersiden. Hodet er litt bredere enn langt, pannen er litt U-formet innbuktet i midten, tinningene, men en liten tann bak hvert fasettøye. Antennene har en tre- eller fire-leddet vifte. Pronotum er betydelig bredere enn langt, nesten rektangulært. Dekkvingene er avlange, matte på grunn av den tette skjellklediningen. Beina er rødlige.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten lever på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Cyclotropus]]* Oberthür & Houlbert, 1914
********* ***Prosopocoilus (Cyclotropus) erici*** Bomans, 1992

## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Morgenklubben med Loven & Co

***Morgenklubben med Loven & Co*** er et norsk underholdningsprogram som har gått på Radio Norge siden 2009. I  tillegg til nyhetsoppdateringer og aktualiteter inneholder programmet også humor- og underholdnings-innslag. Fast innslag er også Topp 10-listen som tar aktuelle hendelser på kornet og vrir og vender på dem. Programmet ledes av Øyvind Loven, Geir Schau og Kim Johanne Dahl. Loven og Schau har vært med i programmet siden starten i 2009, mens Dahl har vært med siden mars 2019. Tidligere programledere har vært Henriette Lien (2009–2016) og Annette Walther Numme (2016–2019), mens programlederstaben ble utvidet en periode i 2017 med Samantha Skogrand og Thea Hope. Programmet sendes direkte, mandag til fredag, mellom klokka 6 og klokka 10.

*Morgenklubben* er et av kanalens mest populære program og hadde et snitt på 400 000 lyttere i første halvdel av 2011. Lytterandelen var i samme periode på 11,7 %.

Første sending gikk på lufta mandag den 7. september 2009.

## Morgenklubben med Loven ''& Co - 28 timer live''
Torsdag den 19. januar 2023, hadde Morgenklubben utvidet sin egen sending med et helt døgn (24 timer). Sendingen denne torsdagen startet som vanlig klokken 05.59, og varte helt frem til klokken 10.00 på fredagen. Gjester som var innom den 28 timer lange radiosendingen var Jarle Bernhoft, Erik Follestad, Mannskoret, Sandra Lyng, Eli Kari Gjengedal og tidligere Morgenklubben-programleder, Annette Walther Numme. 

Programlederne under denne sendingen var Øyvind Loven, Geir Schau og Kim Johanne Dahl.

## Prix Radio
I 2012 ble programmet kåret til årets morgenflate av Prix Radio.

## Referanser


## Eksterne lenker
* Hjemmeside
Hemisodorcus katctinensis

***Hemisodorcus katctinesis*** (også kjent som *[[Dorcus fukinukii]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor, blank, svart, nokså slank hjortebille, hannens kjever krumme, i den ytre delen med én stor tann og én eller to mindre tenner. Hunnen er mye mindre enn hannen, men farget som den. Den har to skarpe knøler i pannen.

## Levevis

## Utbredelse
Arten lever i Myanmar.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Hemisodorcus]]* Thomson, 1862 
******** Underslekten *Nipponodorcus* Nomura & Kurosawa, 1960 
********* ***Hemisodorcus katctinensis*** (Nagai, 2000)

## Kilder
* Oversikt over artene

## Eksterne lenker
* 
* Bildegalleri
*
Malayocassis

***Malayocassis*** er en slekt av biller som tilhører familiegruppen bladbiller (Chrysomelidae).

## Utseende
Middelsstore, bredt ovale, blanke, gulbrunaktige (i alle fall på døde eksemplarer) skjoldbille med mørkere midtfelt. Kroppens midtparti er rødbrunt til svart, de utvidete sideflatene brungule. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen nesten sirkelrund. Pronotum er rundet, dekkvingenes "skuldre" spisst framskytende. Oversiden er varierende punktert, kan være grovt og uregemessig eller delvis med fine punktrader.

## Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i slekten *[[Zizyphus]]* (Rhamnaceae).

## Utbredelse
Artene er utbredt i Malaysia, Indonesia og Filippinene.

## Systematisk inndeling

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[Skjoldbiller]]**, Cassidinae Stephens, 1831
****** stamme (tribe) **[[Cassidini]]** Gyllenhal, 1813 – eneste gruppe som er representert i Europa
******* slekten ***Malayocassis*** Spaeth, 1952
******** *[[Malayocassis hilaris]]* (Boheman, 1855)
******** *[[Malayocassis manilensis]]* (Weise, 1910)

## Referanser


## Litteratur
* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* ''Malayocassis'' på ITIS

## Eksterne lenker
* 
* Cassidinae of the world – an interactive manual (Coleoptera: Chrysomelidae)

*
Sibirertebusk

**Sibirertebusk** (*Caragana arborescens*) er en løvfellende busk i erteblomstfamilien.

Den blir 2–6 m høy. Stammen og større greiner er mørkegrå, og yngre greiner er grønne til gulbrune. Akselbladene er tornelignende og 5–10 mm lange. Bladene er finnete med 8–16 småblad. Småbladene er 1–2 cm lange og 0,5–1 cm brede. De gule blomstene sitter enkeltvis eller opptil 5 sammen. Belgen er 3,5–6 cm lang.

Sibirertebusk vokser vilt i skogkanter og åpen skog. Den er naturlig utbredt i nordlige Kina (Heilongjiang, Xinjiang), Kasakhstan, Mongolia og Sibir. Den er vanlig forvillet i Øst-Europa.

I Norge er sibirertebusk en vanlig hageplante, som ofte brukes til klipte hekker. Arten tåler kulde, vind, tørke og mager jord og kan dyrkes til herdighetssone 8, altså i hele Norge. Den sprer seg raskt fra hager til skog og skrotemark, spesielt på indre Østlandet og i indre Sogn, Trøndelag og Nordland. I Fremmedartslista er sibirertebusk vurdert til *høy risiko* på grunn av stort invasjonspotensial og liten økologisk effekt.

Det finnes flere kultivarer:
* 'Lorbergii' – mindre, med lett hengende greiner og smale, linjeformede småblad
* 'Nana' – liten, kuleformet dvergbusk
* 'Pendula' – en hengende form som podes på stammen til en vanlig sibirertebusk

## Referanser




## Litteratur
* 
* 
* 
* 
* 
* 
* 
* 

## Eksterne lenker

*
Videokomprimering

**Videokomprimering** er en form for datakomprimering som har som formål å redusere mengden data som må lagres uten å redusere kvaliteten i billedstrømmen nevneverdig. Videokomprimering er i praksis gjort ved bruk av en kodek, og gjøres sammen med komprimering av lyd og bilder. En effektiv komprimering kan redusere datamengden med en faktor fra 5 til 12 uten å tape kvalitet, mens MPEG-4 komprimering med et lite tap av kvalitet kan gjøre resultatet 20 til 200 ganger mindre enn utgangspunktet.

## Metoder
Metodene som blir brukt for å komprimere levende bilder baserer seg på begrensninger i menneskets fysiologi og gjør det mulig å fjerne detaljer uten at billedstrømmen oppfattes som dårligere. Fagfeltet som omhandler dette kalles psykofysikk. For eksempel er menneskeøyet mer følsomt for gult og grønt lys enn for rødt .

Når man skal bestemme seg hvilken informasjon som kan utelates, baserer man seg som regel på modeller av menneskets audiovisuelle persepsjons-muligheter. Øyet kan for eksempel ikke oppfatte enkelte farger fordi de ligger utenfor det som øyet klarer å registrere (mer intense). Videre så registreres bevegelser som sammenhengende gjennom en prosess som på engelsk kalles persistence of vision, noe som utnyttes i videokomprimering ved å utelate detaljer i tidsdomenet også kjent på engelsk som motion-blur. Et annet eksempel er at vi er mer ømfintlige for forandringer i bildets lumen (svart/hvitt) en et bildes chroma (farge). Dette kan utnyttes i komprimering ved å skille de to kanalene og utelate noe av informasjonen om farge uten at bildet blir synlig forringet. Hvis man hadde utelatt informasjon om lumen ville øyet kjapt ha oppfattet kvalitetsforringelse.

Typisk benytter man seg av en fargekoding som kalles YUV eller YCbCr. Denne kodingen har den fordelen at den både er mer tilpasset menneskelig persepsjon ved at den separerer lumen og chroma informasjon og den er også bedre tilrettelagt for maskinell behandling. Denne fargekodingen benyttes både i produksjon og distribusjon av digital film. De aller fleste skjermkort på markedet i dag har elektronikk for å aksellerere konvertering av et bildes fargekoding fra YUV/YCbCr til RGB som er den fargekodingen de fleste dataskjermer benytter.

## Eksempler på kodeker
"QuickTime Animation", "H.264 lossless" og VP9 er eksempler på kodeker som kan gi tapsfri koding, men dermed også større datamengde. Komprimering med tap vil kunne føre til at noen detaljer i et bilde blir uskarpe, eller at bakgrunnen og nyanser i fargene glattes litt ut. Digital-TV formatet H.264/MPEG-4 AVC benytter koding med tap, i likhet med forgjengere som DivX, Xvid, libavcodec, H.262/MPEG2 og MPEG1. WMV-formatet fra Microsoft, samt VP8 og VP9 fra Google er også formater som gir tap av data. Formater som "Motion JPEG" og "Apple ProRes 422/444" sender langt på vei en strøm av stillbilder.

## Referanser
Walter Burley Griffin

**Walter Burley Griffin** (født 1876 i Maywoord, Illinois i USA, død 1937 i Lucknow, India) var en amerikansk arkitekt og byplanlegger.

Etter at han ble gift med arkitekten Marion Mahony Griffin i 1911 er begges karrierer tett knyttet sammen. De hadde begge arbeidet i Frank Lloyd Wright sitt studio. Mahony Griffin og Griffin samarbeidet om flere hundre prosjekter i USA, Australia og India, inkludert den prisvinnende byplanen for Australias hovedstad, Canberra i 1912.

## Referanser


## Eksterne lenker
* Kort biografi på prairiestyles.com
* Kort biografi på greatbuildings.com
* Lengre biografi
Kommunenavnsendringer i årene 1900–1940

**Kommunenavnsendringer i årene 1900–1940** er en oversikt over norske kommuner som fikk endret sine navn ved kongelig resolusjoner om skrivemåten i årene 1900–1940.

## Lovtekster
### 6. januar 1908

### 19. august 1908

### 3. november 1917

## Endrede kommunenavn

## Se også
* Lov om forandring av rikets inddelingsnavn
* Endring av prostinavn 1922

## Kilder
* Norsk Lovtidend, nb.no
* 
* 
*
Nore

**Nore** kan flere betydninger:

* Nore, en bygd og tidligere norsk kommune
** Nore kirke
** Nore stavkirke
** Nore kraftverk

* Nore, et tettsted i Sverige
* Nore, ei elv i Irland
* Pic de Nore, en fjelltopp i Frankrike
* The Nore, sandbanke i England, tidligere med den britiske marinens hovedkvarter.

* Spithead og Nore-mytteriene, begivenheter i England 1797.

## Personer
* Nore, et fornavn
* Nore, et slektsnavn
Krzyżowa

**Krzyżowa** (tysk: *Kreisau*, eldre stavemåte *Creisau*) er en landsby med omkring 200 innbyggere i sørvestre Polen,10 kilometer øst for byenn Świdnica. Administrativt tilhører stedet Świdnica landkommune i distriktet Powiat świdnicki i det nederschlesiske vojvodskap.

Her ligger det et 1700-tallsslott som har tilhørt slekten von Moltke. Kreisaukretsen, en tysk antinazistisk motstandsbevegelse under andre verdenskrig, har sitt navn etter stedet.

## Historie
Slottet ble ervervet sent på 1800-tallet av den pensjonerte feltmarskalk Helmuth von Moltke den eldre. Hans slektning Helmuth James von Moltke (1907-1945), en av de ledende innen Kreisaukretsen, anordnet i *Berghaus* tre hemmelige møter 1942-1943 der de la planer for en demokratisk maktovertagelse etter Hitlers død.

Kreisau var i november 1989 åsted for en tysk-polsk forsoningsseremoni, i nærvær av regjeringssjefene Helmut Kohl og Tadeusz Mazowiecki. I Krzyżowa finnes det siden 1998 en stiftelse for europeisk ungdomsutveksling.

## Referanser


## Kilder
* 

## Eksterne lenker
*
Bygg og bevar

**Nettportalen Bygg og Bevar** er et samarbeidsprogram mellom Klima- og miljødepartementet og Byggenæringens Landsforening. Nettsiden skal spre kunnskap om hvordan gamle hus skal vedlikeholdes og settes i stand i tråd med bygningens alder, konstruksjon, materialbruk, stil og lokale egenart.

Programmet ble etablert på bakgrunn av Stortingsmelding nr. 16 «Leve med kulturminner» (2004-2005), og Stortingets mål om at fredete bygninger skulle settes i stand innen 2020.

## Formål
Bygg og Bevar skal bidra til at eldre bygninger blir brukt, forvaltet, satt i stand og utviklet, samt å redusere byggskader og tap av kulturhistoriske verdier. Verdiene bak programmet er bevaring, fagkompetanse og bærekraftig bygningsforvaltning. Gjennom dette arbeidet skal Bygg og Bevar bidra til å redusere tap av kulturminner og å bedre rammevilkårene for private eiere.

Mandatet avgrenses til å gjelde naglefaste installasjoner i bygninger, tradisjonell byggeteknikk og materialbruk. Omfatter både fredet og verneverdig bygningsmasse i privat og offentlig eie.

Bygg og Bevar sørger for samordning og informasjonsflyt mellom fagmiljøene og holder oversikt over hva som skjer rundt i landet. Dette gjelder kulturminneforvaltningen, de kulturhistoriske fagmiljøene/ bygningsvernsentrene og byggenæringen.

## Bygningsvernsentre
Bygningsvernsentrene i Norge er ulikt organisert og finansiert. Felles for de fleste av dem er at de engasjerer seg innen tradisjonshåndverk og formidling av lokal byggeskikk. Finansieringen kommer for de fleste fra Fylkeskommunen, som har det regionale ansvaret innen kulturminneforvaltningen.

En oppdatert oversikt over byggeskikksentre og fagmiljø kan finnes på nettportalen Bygg og Bevar.

## Redaksjon

Redaksjonen i Bygg og Bevar består pr. 2022 av fagsjef bygningsvern Olle Christer Stenby, fagsjef marked og kommunikasjon Anette Ramstad og daglig leder/ ansvarlig redaktør Christel E. Wigen Grøndahl.

Nettsiden hadde fra lansering i oktober 2010 til 1. mars 2022 2 635 681 brukere, 3 654 707 økter og 6 129 673 leste artikler. 

## Styringsgruppe
Bygg og Bevars styringsgruppe består av representanter fra byggenæring og kulturminnevern.

**Styreledere i Bygg og Bevar**

* Jørgen Leegaard, direktør kompetanse, Byggenæringens Landsforening (2009)
* Nils Marstein, Miljødepartementet (2010-2012)
* Kristin Bakken, avdelingsdirektør, Riksantikvaren (2013-2015)
* Jørn Holme, riksantikvar, Riksantikvaren (2016-2018)
*Linda Veiby, Riksantikvaren (2019- 2021)
*Turid Kolstadløkken, Riksantikvaren (2021- )

## Referanser


## Eksterne lenker

* Bygg og Bevars hjemmeside - besøkt 28. januar 2019.
*Stortingsmelding nr. 16 (2004-2005) Leve med kulturminner - besøkt 28. januar 2019.
*Klima- og miljødepartementet - besøkt 28. januar 2019.
*Byggenæringens Landsforening - besøkt 28. januar 2019.
Wilhelm Johannessen

**Wilhelm Aksel Johannessen** (født 10. april 1909, død 11. juli 1998) var en norsk vektløfter. Han var en av dem som startet/grunnla vektløfting i Norge på 30-tallet. Han var medlem av Oslo Atletklub. Han tok gull i lettvekt (-67,5 klassen) i NM i vektløfting i 1939, det første NM i vektløfting som ble arrangert. Han tok gull også i 1940, 1946, 1947 og 1948 og sølv i 1949. Han tok bronse i nordisk mesterskap i 1947, i København. Han var også medlem i Oslo Turnforening og drev med turn, friidrett, boksing og bryting.

## Referanser


## Litteratur
*